Цар Срацимир включва представителите на фамилията в кръга на своето висше болярско обкръжение. Единият син на Парчия Кнежевич, Андрей Парчевич, е пратеник на видинския владетел в двора на унгарския крал Луи I Валоа-Анжуйски, докато вторият му син Николай I Парчевич, който е продължител на фамилията в България, взима участие със своя отряд в Черноменската битка през 1371 г. срещу османския военачалник Лала Шахин. Две години след завладяването на Ниш през 1388 г. ,турците нахлуват през българските земи в сръбските, но при Плочник са разбити от Твърдко и княз Лазар. След битката при Косово поле ,Парчевичи губят владенията си и Николай Парчевич се преселва в Чипровци. От този момент нататък животът и делото на всички представители от тази фамилия се свързват с този град.